 Madaxweyne Muuse Biixi Cabdi oo shalay ka qayb galayay shirkii dhaqdhaqaaqa haweenka Somaliland oo lagu qabtay Huteel Maansoor ee Caasimadda Hargeysa, ayaa hadallo kaftan iyo duur xul ah waxa uu ugu quus gooyey haween-weynihii shirkaasi soo abaabulay iyo kuwii kasoo qayb galay ee saluugsanaa sida ay xukuumaddiisu u wajahday duruufaha haweenka waxaanu ugu soo hal qabsaday sheeko kooban oo in badani ku qosleen qaabka uu Madaxweynuhu uga hadlay halka kuwo kale ku dhaliilsanaayeen in aanu si rasmi ah u wajahin garnaqsigii shirkaasi loogu talo galay ee uu sheekada ku dhaafiyey haweenka isaga oo aan sheegin wax uga qorshaysan sababta shirkanba keentay ee ah duruufaha haweenka. 